En 33-årig mand fra Frederikshavn blev torsdag ved retten i Hjørring idømt 40 dages fængsel for at købe sig til sex en 14-årig pige og for at være i besiddelse af børneporno.

500 kroner, nogle Ice og et par flasker vodka. Så meget betalte den 33-årige mand fra Frederikshavn en 14-årig pige, da han købte sig til sex hos hende. En 17-årig har ligeledes givet manden seksuelle ydelser for betaling. Manden er samtidig dømt for at være i besiddelse af børneporno på sin computer. Det skriver Nordjyske. Manden blev straffet med 40 dages fængsel, men dommen blev gjort betinget med krav om samfundstjeneste i 40 timer. Samtidig skal manden betale hver af pigerne 10.000 kroner i erstatning. Manden forklarede i retten at han var kommet i kontakt med pigerne via chat på internettet. Han forklarede desuden, at han bedømte begge pigerne til at være omkring 17 år gamle. Det skriver Nordjyske.